යුද්ධය අවසන් කොට සියලු ජාතීන් හා දේශපාලන පක්ෂ අපේ ජනාධිපතිතුමා එකතු කළාක් මෙන් ලෝක ප්‍රජාතන්ත්‍රවාදී තරුණ සම්මේලනයට සියලු දේශපාලන පක්ෂ එකතුවෙලා සහභාගිවීම ඉතා වැදගත් කරුණක් යැයි උසස් අධ්‍යාපන ඇමැති එස්. බී. දිසානායක මහතා පැවැසීය.දිසානායක මහතා එසේ පැවැසුවේ කොළඹ ටාජ් සමුද්‍රා හෝටලයේ (17) පැවැති ලෝක ප්‍රජාතන්ත්‍රවාදී තරුණ සම්මේලනය පිළිබඳ මාධ්‍ය සාකච්ඡාවකට සහභාගි වූ අවස්ථාවේදීය.17 වැනි ලෝක තරුණ හා ශිෂ්‍ය උළෙල 2010 වසරේ දෙසැම්බර් මස 13 වැනි දින සිට 21 වැනි දින දක්වා දකුණු අප්‍රිකාවේදී පැවැත්වීමට ලෝක ප්‍රජාතන්ත්‍රවාදී තරුණ සම්මේලනය තීරණය කොට තිබිණි.